Pred sezono 1999 je Ford kupil britansko tovarno Cosworth in izboljšal motorje, kar je moštvu Stewart omogočilo boljše rezultate. Sezono sta v celoti odpeljala Barrichello in Johnny Herbert, ki je tega leta na Veliki nagradi Evrope na nemški progi Nürburgring dosegel edino zmago v zgodovini moštva. Barrichello se je trikrat uvrstil na stopničke kot tretji, na dirki v Franciji pa je moštvu pripeljal edini najboljši štartni položaj.